[image: image1.png]Cudunancupano ot
Eaponeiickus Chioa



                                                                                                        
ПРОГРАМА ЗА ХРАНИ И ОСНОВНО МАТЕРИАЛНО ПОДПОМАГАНЕ

ЕВРОПЕЙСКИ СОЦИАЛЕН ФОНД ПЛЮС
ОПЕРАЦИЯ BG05SFPR003-1.001 „ТОПЪЛ ОБЯД“ 

ОБЩИНА БЯЛА, ОБЛАСТ РУСЕ

7100 Бяла, обл. Русе, пл.“Екзарх Йосиф І ” № 1, тел. 0817/ 720-20, факс 0817/ 746-34, 

е-mail: byala.rs@byala.bg   
СЪОБЩЕНИЕ
Община Бяла възнамерява да подаде проектно предложение за предоставяне на безвъзмездна финансова помощ по Процедура BG05SFPR003-1.001 „Топъл обяд“ /Процедурата/ по Програма за храни и основно материално подпомагане 2021-2027 г., съфинансирана от Европейския социален фонд плюс. 

Основната цел на процедурата е Програмата за храни и основно материално подпомагане 2021-2027 г. да допринесе активно за изпълнението на специфичната цел на Европейския съюз, насочена към справяне с проблема на материалните лишения чрез подпомагане с храни и основна материална помощ. Стратегическата цел на програмата е да добави принос към цялостната национална политика за смекчаване и намаляване на бедността и за преодоляване на социалното изключване. Тази цел ще се постигне чрез осигуряване на подкрепа за преодоляване на основните идентифицирани лишения от храна и основни материали за осигуряване на нормални условия за живот на хора, които живеят в крайна бедност, изпитват тежки материални лишения и живеят в социална изолация.

Процедура BG05SFPR003-1.001 „Топъл обяд“ е продължение на успешното изпълнение на тази операция в рамките на програмен период 2014-2020 и се реализира в съответствие с конкретната цел на програмата за справяне с материалните лишения чрез предоставянето на храни и/или основно материално подпомагане на най-нуждаещите се лица, включително децата, и прилагане на съпътстващи мерки, които подпомагат социалното им приобщаване.
Община Бяла възнамерява да предоставя социалната услуга „Топъл обяд за нуждаещите се лица от град Бяла, област Русе“ през работните дни за периода 01.11.2022 г. до 30.09.2025 г. на 150 потребители на територията на град Бяла от следните целеви групи за получаване на топъл обяд, определени съгласно Раздел II, чл. 6 от Наредба РД-06-53 от 17.09.2021 г. за реда и условията за определяне на целевите групи и насочване на помощта по Програмата за храни и основно материално подпомагане 2021 – 2027 г., съфинансирана от Европейския социален фонд плюс, а именно:
1. лица и семейства без доходи или с ниски доходи, възрастни семейства пенсионери и самотно живеещи пенсионери, които имат ниски доходи, не могат да се издържат с тези доходи и имуществото си и не получават подкрепа от близките си;

2. лица, обект на социално подпомагане, включително и от кръга на лицата по чл. 4, ал. 1 от Наредбата, които са в невъзможност да задоволят основните си жизнени потребности и за тях е установена нужда от ежедневна допълнителна подкрепа;

3. лица с ниски доходи, които поради налични увреждания или здравословни ограничения са със затруднено или невъзможно самообслужване, в това число самотни лица с трайни увреждания с ниски лични доходи от пенсия, за които няма подходящ кандидат за асистент по механизма лична помощ;

4. лица, които поради инцидентни обстоятелства са в затруднена и уязвима ситуация и за тях е установена нужда от този вид подпомагане;

5. скитащи и бездомни лица;

6. лица от уязвими групи – граждани на трети страни, по смисъла на § 1, т. 17 от допълнителните разпоредби от Закона за убежището и бежанците.
Ако желаете да се включите към Процедурата и да ползвате социалната услуга „Топъл обяд за нуждаещите се лица от град Бяла, област Русе“ е необходимо да попълните „Заявление-декларация“ (Приложение № 1 от Методиката за прилагане на опростени правила за възстановяване на база разход за единица продукт /Методиката/). Към заявлението се прилагат и Декларации за съгласие за разкриване на данъчна и осигурителна информация (Приложение 6 към Методиката), като такива се попълват от кандидат-потребителя и всички пълнолетни членове в неговото семейство. 

Нужните документи за участие в подбора на потребителите по Процедурата може да получите в Центъра за услуги и информация на граждани на Общинска администрация град Бяла (град Бяла, пл. „Екзарх Йосиф I“ № 3). Заявленията по образец могат да бъдат подавани както следва: 
1) до 19.10.2022 г. (за включването Ви при стартирането на проекта, ако бъдете одобрени от Дирекция „Социално подпомагане“ – град Бяла); 
2) през целия период на реализация на проекта (те ще се разглеждат при нужда на нови потребители за включване). 

Телефон за информация и въпроси:  0817 72020, вътр. 300.

                /п/
ДИМИТЪР СЛАВОВ

Кмет на Община Бяла,

Област Русе

